钦定古今图书集成/明伦汇编/闺媛典/第156卷 > 宋朝妻朱氏
## 钦定古今图书集成/明伦汇编/闺媛典/第156卷 > 宋朝妻朱氏

按《山西通志》：“朱氏，生员宋朝妻。朝没无嗣，遗幼女二，
氏年二十，及葬，牵二女哭曰：‘微二女，吾不复生。待二
女长，吾决以死报地下’。”自是足不出户，惟事织纴，以
供薪水。诸大家闻氏美，争欲娶之，密遣媒妪亲识，朝
夕劝诱，竟莫之夺。其后伯姒王又乘间以言进刺耳
之语，纷纷不已。氏令婢辈掘坑院心，纳以大瓮，令注
水其内。家人皆怪其所为。氏晨兴沐浴更衣，悉召素
所劝嫁者环左右。氏焚香誓告于天曰：“吾誓不嫁若
等私人之馈，而谋夺吾志。吾今与若约，待此水干时，
吾即嫁也。其待之。”誓毕，令婢盖石版于瓮口，仍覆之
以土，厚三尺许，携二女大哭于室，众皆啧啧而散。诸
大家闻之，亦皆意沮。氏与二女萧然一室，惟勤织纺，
以毕婚配，苦节六十馀年。